AIŠKINAMASIS RAŠTAS

Dėl patalpų nuomos ne konkurso būdu

**1. Parengto tarybos sprendimo projekto tikslai ir uždaviniai**

VšĮ Molėtų ligoninė (toliau – Ligoninė) 2019 m. kovo 6 d. raštu Nr. S-50 „Dėl leidimo išnuomoti patalpas ne konkurso būdu“, kreipėsi į Molėtų rajono savivaldybės administraciją prašydama nuo 2019 m. rugpjūčio 17 d. išnuomoti 107,35 kv. m ploto ligoninės patalpas, kurios bus reikalingos perkant medicinos laboratorinių tyrimų paslaugas ir pirkimą vykdant Lietuvos Respublikos viešųjų pirkimų įstatymo nustatyta tvarka, laimėjusiam tiekėjui.

VšĮ Molėtų pirminės sveikatos priežiūros centras (toliau – Centras ) 2019 m. kovo 8 d. raštu Nr. S-90 „Dėl leidimo išnuomoti patalpas ne konkurso būdu“ kreipėsi į Molėtų rajono savivaldybės administraciją prašydamas nuo 2019 m. rugpjūčio 17 d. išnuomoti 107,89 kv. m ploto poliklinikos patalpas, kurios bus reikalingos perkant medicinos laboratorinių tyrimų paslaugas ir pirkimą vykdant Lietuvos Respublikos viešųjų pirkimų įstatymo nustatyta tvarka, laimėjusiam tiekėjui.

Šiuo metu minėtas patalpas nuomoja medicinos laboratorinių tyrimų paslaugas teikianti bendrovė UAB „Invitro diagnostika“. Paslaugų teikimo ir patalpų nuomos sutartys su šia bendrove bus nutrauktos 2019 m. rugpjūčio 16 d. Ligoninė ir Centras organizuos medicinos laboratorinių tyrimų paslaugų pirkimą Lietuvos Respublikos viešųjų pirkimų įstatymo nustatyta tvarka ir patalpų, reikalingų šios paslaugos teikimui, nuoma bus pirkimo dalimi.

Parengto sprendimo projekto tikslas – išnuomoti nuo 2019 m. rugpjūčio 17 d. ne konkurso būdu medicinos laboratorinių tyrimų **paslaugų teikimą** laimėjusiems tiekėjams paslaugų teikimo sutarties galiojimo laikotarpiui:

1. 107,35 kv. m ploto patalpas ligoninės pastate, esančiame Molėtų m., Graužinių g. 3. Pradinė 1 kv. m nuomos kaina – 0,92 euro per mėnesį;
2. 107,89 kv. m ploto patalpas poliklinikos pastate, esančiame Molėtų m., Graužinių g. 2. Pradinė 1 kv. m nuomos kaina – 0,93 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“, 3, 4 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – išnuomotose patalpose bus teikiama **medicinos laboratorinių tyrimų** paslauga.

Neigiamų pasekmių nenumatoma.

**4. Priemonės sprendimui įgyvendinti**

**Įstaigos** organizuos medicininių laboratorijos paslaugų pirkimą Lietuvos Respublikos viešųjų pirkimų įstatymo nustatyta tvarka.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

VšĮ Molėtų ligoninė, VšĮ Molėtų r. pirminės sveikatos priežiūros centras, Molėtų rajono savivaldybės administracija.